9. การจัดการ

  9.1 โครงสร้างการจัดการ

  บริษัทมีคณะกรรมการต่างๆ ได้แก่ คณะกรรมการบริษัท คณะกรรมการตรวจสอบ
  และคณะกรรมการอื่นๆตามความจำเป็นซึ่งแต่งตั้งโดยผู้ถือหุ้นหรือคณะกรรมการบริษัท
  ซึ่งคณะกรรมการบริษัทและผู้บริหารของบริษัทประกอบไปด้วยผู้ทรงคุณวุฒิที่มีคุณสมบัติเป็นไปตามมาตรา
  68 แห่งพระราชบัญญัติบริษัทมหาชนจำกัด พ.ศ. 2535
  และตามประกาศของคณะกรรมการกำกับหลักทรัพย์และตลาดหลักทรัพย์ ที่ กจ. 12/2543 เรื่อง
  การขออนุญาตและการอนุญาตให้เสนอขายหุ้นสามัญที่ออกใหม่ ลงวันที่ 22 มีนาคม 2543
  ทุกประการ

  9.2 คณะกรรมการบริษัท

  ณ วันที่ 31 มีนาคม 2551 คณะกรรมการบริษัทประกอบด้วย กรรมการจำนวน 8 ท่านดังนี้

+------+----------------------+----------------------------------------+
|   1. | นายมนู เลียวไพโรจน์     |   ประธานกรรมการและประธานกรรมการตรวจสอบ |
+------+----------------------+----------------------------------------+
|   2. | ดร.วีรพงษ์ รามางกูร     |   กรรมการ (และกรรมการตรวจสอบ)          |
+------+----------------------+----------------------------------------+
|   3. | นายซีราช อีรัช ปุณวาลา   |   กรรมการ (และกรรมการตรวจสอบ)          |
+------+----------------------+----------------------------------------+
|   4. | นายซันจีฟ ซาราฟ        |   กรรมการและกรรมการผู้จัดการ              |
+------+----------------------+----------------------------------------+
|   5. | นายประพัฒน์ โพธิวรคุณ    |   กรรมการ                              |
+------+----------------------+----------------------------------------+
|   6. | นายปราเนย์ โกธารี      |   กรรมการ                              |
+------+----------------------+----------------------------------------+
|   7. | นายรันจิต ซิงห์          |   กรรมการ                              |
+------+----------------------+----------------------------------------+
|   8. | นายโรฮิท กุมาร์ วาฮิททรา |   กรรมการและหัวหน้าฝ่ายขายและการตลาด      |
+------+----------------------+----------------------------------------+

  โดยมี นางสุภิตรา ไพร กาสทูริ เป็นเลขานุการคณะกรรมการบริษัท

  ผู้มีอำนาจลงนาม

  กรรมการท่านใดท่านหนึ่งในจำนวนกรรมการผู้มีอำนาจลงนามแทนบริษัท 4 ท่าน ประกอบด้วย
  นายซันจีฟ ซาราฟ นายปราเนย์ โกธารี นายรันจิต ซิงห์ และ นายโรฮิท กุมาร์ วาฮิททรา
  ลงลายมือชื่อและประทับตราสำคัญของบริษัท

  อำนาจหน้าที่ของคณะกรรมการบริษัท

  คณะกรรมการมีอำนาจและหน้าที่และความรับผิดชอบในการจัดการบริษัทให้เป็นไปตามกฎหมาย
  วัตถุประสงค์ และข้อบังคับของบริษัท
  ตลอดจนมติของที่ประชุมผู้ถือหุ้นที่ชอบด้วยกฎหมายด้วยความซื่อสัตย์สุจริตและระมัดระวังรักษาผลประโยชน์ของบริษัท
  โดยสรุปอำนาจหน้าที่ และความรับผิดชอบที่สำคัญได้ดังนี้

1.  จัดให้มีการประชุมผู้ถือหุ้นเป็นการประชุมสามัญประจำปี ภายใน 4
    เดือนนับแต่วันสิ้นสุดรอบระยะเวลาบัญชีของบริษัท

2.  จัดให้มีการประชุมคณะกรรมการอย่างน้อย 3 เดือนต่อครั้ง

3.  จัดให้มีการทำงบดุลและงบกำไรขาดทุนของบริษัท ณ วันสิ้นสุดรอบระยะเวลาบัญชีของบริษัท
    ซึ่งผู้สอบบัญชีตรวจสอบแล้ว และนำเสนอต่อที่ประชุมผู้ถือหุ้นเพื่อพิจารณาและอนุมัติ

4.  คณะกรรมการอาจมอบอำนาจให้กรรมการคนหนึ่ง หรือหลายคน
    หรือบุคคลอื่นใดปฏิบัติการอย่างหนึ่งอย่างใดแทนคณะกรรมการได้
    โดยอยู่ภายใต้การควบคุมของคณะกรรมการ
    หรืออาจมอบอำนาจเพื่อให้บุคคลดังกล่าวมีอำนาจตามที่คณะกรรมการเห็นสมควร
    และภายในระยะเวลาที่คณะกรรมการเห็นสมควร
    ซึ่งคณะกรรมการอาจยกเลิกเพิกถอนเปลี่ยนแปลง หรือแก้ไขบุคคลที่ได้รับมอบอำนาจ
    หรืออำนาจนั้น ๆ ได้เมื่อเห็นสมควร

  ทั้งนี้คณะกรรมการอาจมอบอำนาจให้คณะกรรมการบริหารมีอำนาจหน้าที่ในการปฏิบัติงานต่าง ๆ
  โดยมีรายละเอียดการมอบอำนาจตามขอบเขตอำนาจหน้าที่ของคณะกรรมการบริหาร
  ซึ่งการมอบอำนาจนั้นต้องไม่มีลักษณะเป็นการมอบอำนาจที่ทำให้คณะกรรมการบริหาร
  สามารถพิจารณาและอนุมัติรายการที่คณะกรรมการบริหาร
  หรือบุคคลที่อาจมีความขัดแย้งมีส่วนได้เสียหรือมีความขัดแย้งทางผลประโยชน์อื่นใดทำกับบริษัทหรือบริษัทย่อย
  ยกเว้นเป็นการอนุมัติรายการที่เป็นไปตามนโยบายและหลักเกณฑ์ที่คณะกรรมการพิจารณาและอนุมัติไว้แล้ว

5.  กำหนดเป้าหมาย แนวทาง นโยบาย แผนงานและงบประมาณของบริษัท
    ควบคุมกำกับดูแลการบริหารและการจัดการของคณะกรรมการบริหารให้เป็นไปตามนโยบายที่ได้รับมอบหมาย
    เว้นแต่ในเรื่องดังต่อไปนี้
    คณะกรรมการต้องได้รับมติอนุมัติจากที่ประชุมผู้ถือหุ้นก่อนการดำเนินการ อันได้แก่
    เรื่องที่กฎหมายกำหนดให้ต้องได้รับมติอนุมัติจากที่ประชุมผู้ถือหุ้น เช่น การเพิ่มทุน การลดทุน
    การออกหุ้นกู้ การขายหรือโอนกิจการของบริษัททั้งหมดหรือบางส่วนที่สำคัญให้แก่บุคคลอื่น
    หรือการซื้อหรือรับโอนกิจการของบริษัทอื่นมาเป็นของบริษัท
    การแก้ไขหนังสือบริคณห์สนธิหรือข้อบังคับ เป็นต้น

  นอกจากนี้
  คณะกรรมการยังมีขอบเขตหน้าที่ในการกำกับดูแลให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์ อาทิเช่น
  การทำรายการที่เกี่ยวโยงกันและการซื้อหรือขายทรัพย์สินที่สำคัญตามกฎเกณฑ์ของตลาดหลักทรัพย์แห่งประเทศไทยหรือกฎหมายที่เกี่ยวข้องกับธุรกิจของบริษัท

6.  พิจารณาโครงสร้างการบริหารงาน แต่งตั้งคณะกรรมการบริหาร ประธานเจ้าหน้าที่บริหาร
    และคณะกรรมการอื่นตามความเหมาะสม

7.  ติดตามผลการดำเนินงานให้เป็นไปตามแผนงานและงบประมาณอย่างต่อเนื่อง

8.  กรรมการจะต้องไม่ประกอบกิจการอันมีสภาพอย่างเดียวกันและเป็นการแข่งขันกับกิจการของบริษัท
    หรือเข้าเป็นหุ้นส่วนในห้างหุ้นส่วนสามัญ หรือเป็นหุ้นส่วนไม่จำกัดความรับผิดในห้างหุ้นส่วนจำกัด
    หรือเป็นกรรมการของบริษัทเอกชน หรือบริษัทอื่นที่ประกอบกิจการอันมีสภาพอย่างเดียวกัน
    และเป็นการแข่งขันกับกิจการของบริษัทไม่ว่าจะทำเพื่อประโยชน์ตนหรือเพื่อประโยชน์ผู้อื่น
    เว้นแต่จะได้แจ้งให้ที่ประชุมผู้ถือหุ้นทราบก่อนที่จะมีมติแต่งตั้งกรรมการ

9.  กรรมการต้องแจ้งให้บริษัททราบโดยไม่ชักช้า
    หากมีส่วนได้เสียไม่ว่าโดยตรงหรือโดยอ้อมในสัญญาที่บริษัททำขึ้นหรือถือหุ้นหรือหุ้นกู้เพิ่มขึ้นหรือลดลงในบริษัทหรือบริษัทในเครือ

  9.3 คณะกรรมการตรวจสอบ

คณะกรรมการตรวจสอบของบริษัทประกอบด้วย

  ------ ------------------------------- --------------------------------
  1.     นายมนู เลียวไพโรจน์                ประธานคณะกรรมการตรวจสอบ

  2.     ดร.วีรพงษ์ รามางกูร                กรรมการตรวจสอบ

  3.     นายซีราช อีรัช ปุณวาลา              กรรมการตรวจสอบ
  ------ ------------------------------- --------------------------------

โดยมี นางสุ ภิตรา ไพร กาสทูริ เป็นเลขานุการคณะกรรมการตรวจสอบ

  อำนาจหน้าที่ของคณะกรรมการตรวจสอบ

1.  สอบทานให้บริษัทมีการรายงานทางการเงินอย่างถูกต้องและเพียงพอ
    โดยประสานงานกับผู้สอบบัญชีและผู้บริหารที่รับผิดชอบจัดทำรายงานทางการเงินทั้งรายไตรมาสและประจำปี
    คณะกรรมการตรวจสอบอาจเสนอแนะให้ผู้สอบบัญชีสอบทานหรือตรวจสอบรายการใดๆ
    ที่เห็นว่าจำเป็นและเป็นเรื่องสำคัญในระหว่างการตรวจสอบบัญชีของบริษัทได้

2.  สอบทานให้บริษัทมีระบบการควบคุมภายใน (Internal Control) และการตรวจสอบภายใน
    (Internal Audit) ที่เหมาะสมและมีประสิทธิภาพ
    โดยสอบทานร่วมกับผู้สอบบัญชีและผู้ตรวจสอบภายใน

3.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์หรือกฎหมายที่เกี่ยวข้องกับธุรกิจของบริษัท

4.  พิจารณา คัดเลือก เสนอแต่งตั้ง และเสนอค่าตอบแทนผู้สอบบัญชีของบริษัท
    โดยคำนึงถึงความน่าเชื่อถือความเพียงพอของทรัพยากรและปริมาณงานตรวจสอบของบริษัทผู้สอบบัญชีนั้น
    รวมถึงประสบการณ์ของบุคลากรที่ได้รับมอบหมายให้ทำการตรวจสอบบัญชีของบริษัท

5.  พิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

6.  ปฏิบัติการอื่นใดตามที่คณะกรรมการมอบหมายและคณะกรรมการตรวจสอบเห็นชอบด้วย เช่น
    ทบทวนนโยบายการบริหารทางการเงินและการบริหารความเสี่ยง
    ทบทวนการปฏิบัติตามจรรยาบรรณทางธุรกิจของผู้บริหารของบริษัทในรายการสำคัญๆ
    ที่ต้องเสนอสาธารณชนตามที่กฎหมายกำหนด ได้แก่
    บทรายงานและการวิเคราะห์ของฝ่ายบริหาร เป็นต้น

7.  จัดทำรายงานการสอบทานกิจกรรมของคณะกรรมการตรวจสอบโดยเปิดเผยไว้ในรายงานประจำปีของบริษัทซึ่งรายงานดังกล่าวต้องลงนามโดยประธานคณะกรรมการตรวจสอบ
    รวมทั้งให้ความเห็นเกี่ยวกับ (ก)
    กระบวนการจัดทำและการเปิดเผยข้อมูลในรายงานทางการเงินถึงความถูกต้องครบถ้วนและเชื่อถือได้
    (ข) ความเพียงพอของระบบควบคุมภายในของบริษัท (ค)
    เหตุผลที่เชื่อว่าผู้สอบบัญชีของบริษัทเหมาะสมที่จะได้รับการแต่งตั้งต่อไปอีกวาระหนึ่ง (ง)
    การปฏิบัติตามกฎหมายว่าด้วยหลักทรัพย์และตลาดหลักทรัพย์ ข้อกำหนดของตลาดหลักทรัพย์
    หรือกฎหมายที่เกี่ยวข้องกับธุรกิจของบริษัท
    และรายงานอื่นใดที่เห็นว่าผู้ถือหุ้นและผู้ลงทุนทั่วไปควรทราบภายใต้ขอบเขต หน้าที่
    และความรับผิดชอบที่ได้รับมอบหมายจากคณะกรรมการบริษัท

8.  รายงานการดำเนินงานของคณะกรรมการตรวจสอบให้คณะกรรมการทราบเป็นประจำอย่างน้อยไตรมาสละหนึ่งครั้ง

9.  ร่วมให้ความเห็นในการพิจารณาผลงาน การแต่งตั้ง การถอดถอน
    และกำหนดค่าตอบแทนของผู้ตรวจสอบภายใน

  9.4 ผู้บริหาร

ในช่วงปี 2550-51 ผู้บริหารของบริษัทมีทั้งสิ้น 6 คน ดังนี้

  ----- -------------------------- ---------------------------------------
  1.    นายซันจีฟ ซาราฟ              กรรมการผู้จัดการ

  2.    นายราเจนดรา ซิงค์ กอร์        หัวหน้า – ฝ่ายปฏิบัติการ

  3.    นายมานิตย์ กุปต้า              หัวหน้า - ฝ่ายการพาณิชย์

  4.    นายราวิ ซิงค์เกิล              หัวหน้า - ฝ่ายวิศวกรรมและโครงการ

  5.    นายโรฮิท กุมาร์ วาฮิททรา       หัวหน้า - ฝ่ายขายและการตลาด

  6.    นาย ซารีนีวาส ชาตรี อัมบาดีบูดี   หัวหน้า - ฝ่ายการผลิต*
  ----- -------------------------- ---------------------------------------

  * เป็นระยะเวลาหนึ่งในช่วงปีดังกล่าว คือ กระทั่งเดือนกุมภาพันธ์ 2551

  อำนาจหน้าที่ของกรรมการผู้จัดการ

1.  ควบคุมดูแลการดำเนินกิจการและ/หรือบริหารงานประจำวันของบริษัท

2.  ดำเนินการหรือปฏิบัติงานให้เป็นไปตามนโยบาย แผนงาน และงบประมาณที่ได้รับอนุมัติจาก
    คณะกรรมการของบริษัทและ/หรือคณะกรรมการบริหารของบริษัท (ถ้ามี)

3.  เป็นผู้รับมอบอำนาจของบริษัทในการบริหารกิจการของบริษัทให้เป็นตามวัตถุประสงค์ ข้อบังคับ
    นโยบาย ระเบียบ ข้อกำหนด คำสั่ง
    มติที่ประชุมผู้ถือหุ้นและ/หรือมติที่ประชุมคณะกรรมการของบริษัททุกประการ

4.  มีอำนาจแต่งตั้งและบริหารงานคณะทำงานต่าง ๆ
    เพื่อประโยชน์และประสิทธิภาพของการจัดการที่ดี และโปร่งใส
    และให้มีอำนาจในการมอบอำนาจช่วง
    และ/หรือมอบหมายให้บุคคลอื่นปฏิบัติงานเฉพาะอย่างแทนได้
    โดยการมอบอำนาจช่วงและ/หรือการมอบหมายดังกล่าวให้อยู่ภายใต้ขอบเขตแห่งการมอบอำนาจตามมติที่ประชุมคณะกรรมการนี้และ/หรือให้เป็นไปตามระเบียบ
    ข้อกำหนด หรือคำสั่งที่คณะกรรมการของบริษัทและ/หรือบริษัทได้กำหนดไว้

5.  กำหนดภารกิจ วัตถุประสงค์ แนวทาง นโยบายของบริษัท
    รวมถึงการสั่งการและกำกับดูแลการดำเนินงานโดยรวม
    เพื่อให้เกิดประโยชน์สูงสุดในการบริหารงาน

6.  ติดตามและประเมินผลการดำเนินงานของบริษัทอย่างสม่ำเสมอ
    เพื่อป้องกันความเสี่ยงจากปัจจัยต่าง ๆ ทั้งจากภายในและภายนอกบริษัท

7.  มีอำนาจพิจารณาอนุมัติการใช้จ่ายเงินในการดำเนินการ ตามปกติธุรกิจของบริษัท เช่น
    การติดต่อเรื่องบัญชีเงินฝากกับธนาคาร
    การจัดซื้อวัตถุดิบในการผลิตในวงเงินสำหรับแต่ละรายการไม่เกิน 150 ล้านบาท

8.  มีอำนาจพิจารณาว่าจ้างพนักงาน และบรรจุแต่งตั้ง ตลอดจนการโอน
    โยกย้ายข้ามสายงาน/ฝ่าย/แผนก หรือการพ้นจากการเป็นพนักงาน กำหนดอัตราค่าจ้าง
    ค่าตอบแทน เงินโบนัส รวมถึงสวัสดิการ เกี่ยวกับพนักงานทั้งหมดของบริษัท

9.  มีอำนาจ ออกคำสั่ง ระเบียบ ประกาศ บันทึก
    เพื่อให้การปฏิบัติงานเป็นไปตามนโยบายและผลประโยชน์ของบริษัท และเพื่อรักษาระเบียบ
    วินัย การทำงานภายในองค์กร

10. ปฏิบัติหน้าที่อื่น ๆ ตามที่ได้รับมอบหมาย จากคณะกรรมการบริษัทเป็นคราว ๆ ไป

ทั้งนี้ อำนาจ ตลอดจนการมอบอำนาจแก่บุคคลอื่นที่เห็นสมควร
จะไม่รวมถึงอำนาจและ/หรือการมอบอำนาจในการอนุมัติ (i)
รายการใดที่อาจก่อให้เกิดความขัดแย้งทางผลประโยชน์กับบริษัทหรือบริษัทย่อย (ii)
รายการที่ตนหรือบุคคลที่อาจมีความขัดแย้งมีส่วนได้เสียหรือผลประโยชน์ในลักษณะอื่นใดขัดแย้งกับบริษัทหรือบริษัทย่อยตามกฎเกณฑ์ของตลาดหลักทรัพย์แห่งประเทศไทย
ซึ่งการอนุมัติรายการในลักษณะดังกล่าวจะต้องเสนอต่อที่ประชุมคณะกรรมการและ/หรือที่ประชุมผู้ถือหุ้นเพื่อพิจารณาและอนุมัติรายการดังกล่าวตามที่ข้อบังคับของบริษัทหรือกฎหมายที่เกี่ยวข้องกำหนด

  การแต่งตั้งคณะกรรมการบริษัท,กรรมการอิสระ และกรรมการตรวจสอบ

  บริษัทไม่มีคณะกรรมการสรรหา ในการคัดเลือกบุคคลที่จะแต่งตั้งเป็นกรรมการของบริษัท
  อย่างไรก็ตาม คณะกรรมการจะเป็นผู้พิจารณาคัดเลือกตามประสบการณ์ ความรู้
  ความสามารถและต้องมีคุณสมบัติตามเกณฑ์ของพระราชบัญญัติบริษัทมหาชนจำกัด พ.ศ. 2535
  และตามประกาศของสำนักงาน ก.ล.ต. และหน่วยงานที่เกี่ยวข้อง
  ตลอดจนตามข้อบังคับของบริษัท
  โดยจะเสนอต่อที่ประชุมผู้ถือหุ้นและดำเนินการตามกระบวนการเลือกตั้งตามข้อบังคับบริษัทดังต่อไปนี้

I) การสรรหาคณะกรรมการ

  ก) บริษัทมีคณะกรรมการคณะหนึ่งประกอบด้วยกรรมการอย่างน้อย ห้า (5) คน
  และให้คณะกรรมการเลือกตั้ง กรรมการด้วยกันเป็นประธานกรรมการ
  และอาจเลือกรองประธานกรรมการ และตำแหน่งอื่นตาที่เห็นเหมาะสมด้วยก็ได้
  และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร

ผู้เป็นกรรมการของบริษัท ไม่จำเป็นจำต้องเป็นผู้ถือหุ้นของบริษัท

  ข) ให้ที่ประชุมผู้ถือหุ้นเลือกตั้งกรรมการตามหลักเกณฑ์และวิธีการดังต่อไปนี้

ก. ผู้ถือหุ้นคนหนึ่งมีคะแนนเสียงเท่าจำนวนหุ้นที่ตนถือ

  ข. ผู้ถือหุ้นแต่ละคนจะใช้คะแนนเสียงที่มีอยู่เลือกตั้งบุคคลคนเดียวหรือหลายคนเป็นกรรมการก็
  ได้ในกรณีที่เลือกตั้งบุคคลหลายคนเป็นกรรมการจะแบ่งคะแนนเสียงให้แก่ผู้ใดมากน้อยเพียงใดไม่ได้

  ค. บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่า
  จำนวน กรรมการที่จะพึงมีหรือจะพึงเลือกตั้งในครั้งนั้น
  ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
  หรือจะพึงเลือกตั้งในครั้งนั้นให้ผู้เป็นประธานเป็นผ้ออกเสียงชี้ขาด

  ค) ในการประชุมสามัญประจำปีทุกครั้ง
  กรรมการจะต้องออกจากตำแหน่งอย่างน้อยจำนวนหนึ่งในสาม (1/3) โดยอัตรา
  ถ้าจำนวนกรรมการจะแบ่งออกให้เป็นสามส่วนไม่ได้ก็ให้ออกโดยจำนวนใกล้เคียงที่สุดกับส่วนหนึ่งในสาม
  (1/3)

  ง) กรรมการที่จะต้องออกจากตำแหน่งในปีแรก และปีที่สองภายหลังจดทะเบียนบริษัทนั้น
  ให้จับสลากว่าผู้ใดจะออก ส่วนปีหลัง ๆ ต่อไป
  ให้กรรมการที่อยู่ในตำแหน่งนานที่สุดเป็นผู้ออกจากตำแหน่ง กรรมการผู้ออกจากตำแหน่งไปนี้น
  อาจจะเลือกเข้ารับตำแหน่งอีกก็ได้

II) การสรรหาคณะกรรมการตรวจสอบ / กรรมการอิสระ

คณะกรรมการตรวจสอบ ประกอบด้วยกรรมการอิสระอย่างน้อย 3 คน
โดยมีวาระอยู่ในตำแหน่งคราวละ 2 ปี
บริษัทมีนโยบายในการสรรหากรรมการตรวจสอบ/กรรมการอิสระ
ให้สอดคล้องกับประกาศคณะกรรมการกำกับหลักทรัพย์และตลาดหลักทรัพย์ ที่ กจ. 12/2543 เรื่อง
การขออนุญาตและการอนุญาตให้เสนอขายหุ้นที่ออกใหม่ โดยจะต้องมีคุณสมบัติ ดังนี้

  ก) ถือหุ้นไม่เกินร้อยละห้าของจำนวนหุ้นที่มีสิทธิออกเสียงทั้งหมดของบริษัทใหญ่ บริษัทย่อย
  บริษัทร่วม หรือนิติบุคคลที่อาจมีความขัดแย้ง

  ข) ไม่เป็นลูกจ้าง พนักงาน ที่ปรึกษาที่ได้เงินเดือนประจำ หรือผู้มีอำนาจควบคุมของบริษัท
  บริษัทใหญ่ บริษัทย่อย บริษัทร่วม หรือนิติบุคคลที่อาจมีความขัดแย้ง

  ค) ไม่เป็นบุคคลที่มีความสัมพันธ์ทางสายโลหิต หรือ โดยการจดทะเบียนตามกฎหมาย
  ในลักษณะที่เป็นบิดามารดา คู่สมรส พี่น้อง และบุตร รวมทั้งคู่สมรสของบุตร
  ของผู้บริหารผู้ถือหุ้นรายใหญ่ ผู้มีอำนาจควบคุม
  หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของบริษัท หรือ บริษัทย่อย

  ง) ไม่มีความสัมพันธ์ทางธุรกิจกับบริษัท บริษัทใหญ่ บริษัทย่อย
  บริษัทร่วมหรือนิติบุคคลที่อาจมีความขัดแย้ง
  ในลักษณะทีอาจเป็นการขัดขวางการใช้วิจารณญาณอย่างอิสระของตน
  และไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท

นอกจากนี้ กรรมการตรวจสอบอย่างน้อย 1
คนจะต้องเป็นบุคคลที่มีความรู้และประสบการณ์ด้านการบัญชีหรือการเงินเพียงพอที่จะสามารถทำหน้าที่ในการสอบทานความน่าเชื่อถือของงบการเงินได้
รวมทั้ง บริษัทจะพิจารณาคุณสมบัติในด้านอื่น ๆ ประกอบด้วย เช่น ประสบการณ์ในธุรกิจ
ความเชี่ยวชาญเฉพาะทางที่เกี่ยวข้องกับธุรกิจ ความมีจริยธรรม ทั้งนี้เพื่อประโยชน์สูงสุดของบริษัท

สำหรับหลักเกณฑ์และวิธีการแต่งตั้งกรรมการตรวจสอบเป็นไปตามหลักเกณฑ์และวิธีการแต่งตั้งกรรมการบริษัทกรรมการตรวจสอบซึ่งพ้นจากตำแหน่งตามวาระอาจได้รับการแต่งตั้งให้กลับมาดำรงตำแหน่งใหม่ได้
กรณีที่ตำแหน่งกรรมการตรวจสอบว่างลงเพราะเหตุอื่นใดนอกจากถึงคราวออกตามวาระ
ให้คณะกรรมการบริษัทแต่งตั้งบุคคลที่มีคุณสมบัติครบถ้วนเป็นกรรมการตรวจสอบมีจำนวนครบตามที่คณะกรรมการบริษัทกำหนด
โดยบุคคลที่เป็นกรรมการตรวจสอบแทนจะอยู่ในตำแหน่งได้เพียงวาระที่เหลืออยู่ของกรรมการตรวจสอบซึ่งตนทดแทน

  9.5 ค่าตอบแทนกรรมการและผู้บริหาร

ก. ค่าตอบแทนที่เป็นตัวเงิน

  กรรมการ

  ก่อนการแปลงสภาพเป็นบริษัทมหาชน บริษัทมีกรรมการ 5 ท่าน ทั้งนี้
  กรรมการดังกล่าวไม่ได้รับค่าเบี้ยประชุมแต่อย่างใด โดย ณ วันที่ 31 มีนาคม 2551
  บริษัทมีคณะกรรมการจำนวน 8 ท่าน
  กรรมการอิสระและกรรมการที่ไม่ใช่ผู้บริหารทั้งหมดได้ขอสละสิทธิในการรับค่าตอบแทนในฐานะกรรมการของบริษัทและ/หรือบริษัทย่อยในช่วง
  3 ปีที่ผ่านมา อย่างไรก็ตาม
  เพื่อให้เป็นไปตามการเจริญเติบโตของบริษัทและการทำงานในฐานะกรรมการของบริษัท
  ขอเสนอให้มีการกำหนดค่าตอบแทนจำนวน 50,000 บาทต่อเดือนสำหรับช่วงปี 2551-52
  แก่กรรมการอิสระทั้งหมดดังต่อไปนี้

1.  นายมนู เลียวไพโรจน์

2.  ดร.วีรพงษ์ รามางกูร

3.  นายประพัฒน์ โพธิวรคุณ

4.  นายซีราช อีรัช ปุณวาลา

  นายมนู เลียวไพโรจน์
  ในฐานะประธานคณะกรรมการบริษัทและประธานคณะกรรมการตรวจสอบมีสิทธิได้รับค่าตอบแทนเพิ่มจำนวน
  25,000 บาทต่อเดือนสำหรับตำแหน่งแต่ละตำแหน่งดังกล่าว

  สำหรับคณะกรรมการตรวจสอบ กรรมการแต่ละท่านมีสิทธิได้รับเบี้ยประชุมจำนวน 10,000
  บาทต่อครั้ง

  ค่าตอบแทนดังกล่าวข้างต้นสำหรับกรรมการอิสระและคณะกรรมการตรวจสอบจะนำเสนอที่ประชุมผู้ถือหุ้นเพื่อให้มีการพิจารณาและอนุมัติต่อไป

  ตารางต่อไปนี้เป็นรายละเอียดค่าตอบแทนสำหรับผู้บริหารโดยรวมค่าตอบแทนของกรรมการบริหาร
  2 ท่าน

+---------------------------------+-----------+-----------+-----------+
| ค่าตอบแทน (พันบาท)                | 2548/49   | 2549/50 * | 2550/51   |
|                                 |           |           |           |
|                                 | (เม       | (เม       | (เม.ย.-   |
|                                 | .ย.-มี.ค.) | .ย.-มี.ค.) | มี.ค.)**   |
+---------------------------------+-----------+-----------+-----------+
| จำนวนผู้บริหาร                     | 6         | 5         | 5         |
+---------------------------------+-----------+-----------+-----------+
| เงินเดือน (พันบาท)                 | 10,600    | 7,890     | 10,391    |
+---------------------------------+-----------+-----------+-----------+
| อื่นๆ (พันบาท)                     | 6,500     | 4,614     | 7,939     |
+---------------------------------+-----------+-----------+-----------+
| รวม                             | 17,100    | 12,504    | 18,330    |
+---------------------------------+-----------+-----------+-----------+

*ได้มีการแก้ไขตัวเลขบางส่วนของปีที่ผ่านมา

  **รวมค่าตอบแทนสำหรับผู้บริหารระดับสูงท่านหนึ่งซึ่งทำงานกับบริษัทเป็นระยะเวลาเพียงส่วนหนึ่งของปี
  ดังนั้น ผู้บริหารระดับสูงมีจำนวน 6 ท่านเพียงช่วงหนึ่งของปี จากนั้นจะมีจำนวน 5 ท่าน ณ 31
  มีนาคม 2551

  ข. ค่าตอบแทนอื่น

  กรรมการ

  -ไม่มี –

  ผู้บริหาร

  -ไม่มี-

หลักการกำกับดูแลกิจการที่ดี

1.  นโยบายเกี่ยวกับการกำกับดูแลกิจการ

  บริษัท
  ตระหนักถึงความสำคัญและมีความมุ่งมั่นที่จะดำเนินธุรกิจตามแนวนโยบายการกำกับดูแลกิจการที่ดี
  เพื่อเป็นปัจจัยหลักในการเสริมประสิทธิภาพและเป็นเครื่องมือในการสร้างความโปร่งใสและความรับผิดชอบในการดำเนินงาน
  บริษัท ได้กำหนดนโยบายที่มุ่งเน้นการเปิดเผยข้อมูลต่อสาธารณะและผู้ถือหุ้นอย่างสม่ำเสมอ
  และได้ให้ความสำคัญในการนำระบบการควบคุมและการตรวจสอบภายในที่เข้มงวดมาใช้
  นอกจากนี้ ยังได้กำหนดนโยบายการบริหารความเสี่ยงต่าง ๆ
  โดยให้ความสำคัญกับการรักษาความสัมพันธ์ที่ดีและจริยธรรมทางธุรกิจกับคู่ค้า ผู้ถือหุ้น
  และทุกฝ่ายที่เกี่ยวข้อง

2.  สิทธิของผู้ถือหุ้น

  บริษัท เล็งเห็นความสำคัญของสิทธิที่เท่าเทียมกันของผู้ถือหุ้นทุกคน
  และถือว่าผู้ถือหุ้นทุกคนเป็นเจ้าของบริษัท ไม่ว่าจะมีสัดส่วนการถือครองหุ้นเท่าใดก็ตาม

  บริษัท มีนโยบายในการรายงานความคืบหน้าของการดำเนินงานต่อผู้ถือหุ้นอย่างสม่ำเสมอ
  ไม่ว่าโดยการรายงานโดยตรงหรือผ่านตลาดหลักทรัพย์แห่งประเทศไทยหรือโดยการให้ข้อมูลทางเว็บไซต์ของบริษัท
  หลังจากที่ได้จดทะเบียนในตลาดหลักทรัพย์แล้ว บริษัท
  จะส่งหนังสือเชิญประชุมถึงผู้ถือหุ้นทุกคนรวมทั้งวาระการประชุมและเอกสารต่าง ๆ
  ที่เกี่ยวข้องล่วงหน้า 7 วัน
  โดยจะเชิญชวนให้ผู้ถือหุ้นเข้าร่วมการประชุมและจะบันทึกความเห็นและข้อเสนอแนะของผู้ถือหุ้นไว้ในบันทึกการประชุม
  รวมทั้งให้มีการติดตามผลด้วย

3.  สิทธิของผู้มีส่วนได้เสีย

  บริษัท ให้ความสำคัญต่อสิทธิของผู้มีส่วนได้เสียทุกฝ่ายอย่างเท่าเทียมกัน ได้แก่

+------------+---+-----------------------------------------------------+
| -   พนักงาน | : |   บริษัท ถือว่า บุคลากร คือ                               |
|            |   |   ปัจจัยควา                                           |
|            |   | มสำเร็จที่สำคัญยิ่งในการเจริญเติบโตและการสร้างผลกำไรขององค์กร |
|            |   |   และบริษัท มุ่งที่จะสร้างสภาพแวดล้อมในการทำงานที่มีคุณภาพ      |
|            |   |   รวมทั้งให้ผลตอบแทนที่เป็นธรรมและเท่าเทียมกันแก่พนักงาน       |
|            |   |   โดยการจ่ายเงินรางวัลพิเศษ (bonus) ตามผลงาน            |
+------------+---+-----------------------------------------------------+
| -   คู่ค้า    | : |   บริษัท                                              |
|            |   |   มีนโยบายในการสร้างและพัฒนาควา                        |
|            |   | มสัมพันธ์กับคู่ค้าเพื่อผลประโยชน์ร่วมกันตามแนวทางจริยธรรมทางธุรกิจ |
+------------+---+-----------------------------------------------------+
| -   คู่แข่ง   | : |   บริษัท จะดำเนินธุรกิจตามกรอบแห่งการแข่งขันที่เป็นธรรม        |
|            |   |   และ                                               |
|            |   | จะพยายามพัฒนาตลาดให้เติบโตเพื่อผลประโยชน์ร่วมกันในอุตสาหกรรม |
+------------+---+-----------------------------------------------------+
| -   เจ้าหนี้  | : |   บริษัท จะปฏิบัติตามเงื่อนไขเงินกู้และให้ข้อมูลต่าง ๆ            |
|            |   |   เกี่ยวกับความคืบหน้าในการดำเนินงานแก่เจ้าหนี้ตามที่ร้องขอ      |
|            |   |   เพื่อให้การดำเนินธุรกิจเป็นไปโดยราบรื่น                    |
+------------+---+-----------------------------------------------------+
| -   ลูกค้า   | : |   บริษัท                                              |
|            |   |   มุ่งมั่นที่จะสร้างความพึงพอใจและค                         |
|            |   | วามเชื่อมั่นแก่ลูกค้าเพื่อให้ได้รับการบริการและได้สินค้าที่ดีและมีคุณภาพ |
+------------+---+-----------------------------------------------------+
| -   ผู้ถือหุ้น  | : |   บริษัท จะดำเนินธุรกิจอย่างโปร่งใสและมีประสิทธิภาพ           |
|            |   |   โดยมุ่งที่จะเพิ่มมูลค่าผลตอบแทนแก่ผู้ถือหุ้น                    |
+------------+---+-----------------------------------------------------+
| -          | : |   บริษัท ตระหนักดีและใส่ใจในความปลอดภัยของสังคม สิ่งแวดล้อม   |
|  ชุมชน/สังคม |   |   และคุณภาพชีวิตของประชาชน โดยได้เน้นการร่วมทำกิจกรรมต่าง ๆ |
|            |   |   ของชุมชนและสังคม                                    |
|            |   |   รวมทั้งการปฏิบัติตามกฎหมายและกฎระเบียบต่าง ๆ ที่เกี่ยวข้อง    |
+------------+---+-----------------------------------------------------+

4.  การประชุมผู้ถือหุ้น

  บริษัท
  มีนโยบายเพื่อให้ผู้ถือหุ้นสามารถเข้าร่วมการประชุมผู้ถือหุ้นได้โดยไม่มีการใช้ความพยายามที่ไม่เหมาะสม
  และจะจัดการประชุมโดยปฏิบัติต่อผู้เข้าร่วมประชุมทุกคนอย่างเท่าเทียมกันและให้เป็นไปตามขั้นตอนตามกฎหมายอย่างเคร่งครัด
  นับแต่การออกหนังสือเชิญประชุม การออกใบมอบฉันทะสำหรับผู้ที่ไม่สามารถเข้าร่วมประชุมได้
  การแจกเอกสารประกอบการประชุม ไปจนถึงการแจ้งวาระการประชุมให้ผู้เกี่ยวข้องทราบ
  และจะกำหนดสถานที่และวันเวลาการประชุมที่เหมาะสม
  มีระยะเวลาในการประชุมที่เพียงพอให้ผู้ถือหุ้นได้ซักถามเกี่ยวกับการดำเนินธุรกิจและได้แสดงความคิดเห็น

5.  ภาวะผู้นำและวิสัยทัศน์

  คณะกรรมการบริษัท มีหน้าที่ในการทบทวนแผนงาน วิสัยทัศน์ กลยุทธ์ และนโยบายหลัก
  โดยมีการจัดสรรงบประมาณให้แก่หน่วยงานต่าง ๆ และมีการนำระบบ Balanced Scorecards
  มาใช้กับทุกหน่วยงาน เพื่อให้สอดคล้องกับผลประโยชน์และลำดับความสำคัญในองค์กร
  คณะกรรมการจะมีบทบาทสำคัญในการทบทวนผลการปฏิบัติงานตามจริงเปรียบเทียบกับงบประมาณ
  รวมทั้งตัวชี้วัด (KPI) อื่น ๆ

6.  ความขัดแย้งทางผลประโยชน์

  บริษัท
  มีนโยบายในการให้ผู้บริหารทุกระดับมีส่วนร่วมในการตัดสินใจในการดำเนินงานทุกด้านโดยตั้งอยู่บนพื้นฐานแห่งผลประโยชน์สูงสุดของบริษัท
  บุคลากรทุกคนมีหน้าที่ต้องหลีกเลี่ยงการทำรายการและหรือธุรกรรมอื่นใดที่อาจก่อให้เกิดความสูญเสียทางการเงินแก่บริษัทและผลประโยชน์ส่วนตัวในรูปของเงิน
  คณะกรรมการตรวจสอบได้รับมอบหมายให้ติดตามและสอบทานระบบการควบคุมและการตรวจสอบภายในให้มีประสิทธิภาพ
  รวมทั้งให้มีการเปิดเผยข้อมูลที่เพียงพอตามหลักเกณฑ์ของตลาดหลักทรัพย์และกลต.

7.  จริยธรรมธุรกิจ

  บริษัท ได้กำหนดจรรยาบรรณให้พนักงานทุกคน โดยเน้นการปฏิบัติตามหลักจริยธรรม ความซื่อสัตย์
  และความรับผิดชอบ
  และส่งเสริมให้พนักงานมีความรับผิดชอบต่อผู้มีส่วนได้เสียและหน่วยงานภายนอกทุกฝ่าย
  เพื่อให้เกิดวัฒนธรรมบรรษัทภิบาลที่ดีและความรับผิดชอบต่อสังคม

8.  การถ่วงดุลของกรรมการที่ไม่เป็นผู้บริหาร

  คณะกรรมการบริษัท ประกอบด้วยกรรมการ 8 ท่าน โดยมีรายละเอียดดังนี้

  --------------------- ------------------- --------------------- ----------------
  สถานะ                 กรรมการที่เป็นผู้บริหาร   กรรมการที่ไม่เป็นผู้บริหาร   กรรมการตรวจสอบ

  กรรมการผู้แทนผู้ถือหุ้น      2                   2                     -

  กรรมการอิสระ           -                   1                     3
  --------------------- ------------------- --------------------- ----------------

9.  การรวมหรือแยกอำนาจหน้าที่

  ประธานคณะกรรมการบริษัท เป็นกรรมการอิสระและเป็นประธานคณะกรรมการตรวจสอบด้วย
  กรรมการอิสระมีจำนวนคิดเป็นร้อยละ 50 ของจำนวนกรรมการทั้งหมด ดังนั้น
  จากองค์ประกอบของคณะกรรมการดังกล่าวนี้
  ทำให้มั่นใจได้ว่าจะมีการติดตามการบริหารงานอย่างเป็นธรรมและมีประสิทธิผล
  ส่วนกรรมการผู้จัดการทำหน้าที่เป็นประธานเจ้าหน้าที่บริหารรับผิดชอบดูแลการปฏิบัติงานและมีอำนาจตามที่กำหนด
  โดยการตัดสินใจสำคัญในบางเรื่องจะต้องได้รับอนุมัติจากคณะกรรมการ

10. ค่าตอบแทนกรรมการและผู้บริหาร

  ค่าตอบแทนคณะกรรมการบริษัทและคณะกรรมการตรวจสอบได้รับการเสนอต่อที่ประชุมผู้ถือหุ้นเพื่อพิจารณาและอนุมัติ
  ส่วนกรรมการผู้จัดการจะได้รับค่าตอบแทนในฐานะประธานเจ้าหน้าที่บริหารตามที่กำหนดโดยคณะกรรมการบริษัท

  ค่าตอบแทนฝ่ายจัดการสามารถมีการทบทวนได้โดยผู้ถือหุ้นซึ่งอาจกำหนดนโยบายและแนวทางที่เหมาะสมเพื่อการนี้

11. การประชุมคณะกรรมการ

  คณะกรรมการมีการประชุมตามปกติอย่างน้อยไตรมาสละ 1 ครั้งเพื่อทบทวนผลการปฏิบัติงาน
  ผลงานด้านการเงินรายไตรมาส และเรื่องอื่น ๆ สำหรับปี 2550/2551
  มีการประชุมคณะกรรมการบริษัททั้งหมด 4 ครั้ง กรรมการที่เข้าร่วมประชุมมีดังนี้

  -------------------------------------------------------------------------------
  รายชื่อกรรมการ         ตำแหน่ง                                 จำนวนครั้งที่เข้าประชุม
  -------------------- -------------------------------------- -------------------
  1. นายมนู เลียวไพโรจน์  ประธานกรรมการและประธานกรรมการตรวจสอบ   4/4

  2. ดร.วีรพงษ์ รามางกูร  กรรมการและกรรมการตรวจสอบ               4/4

  3. นายซีราช อีรัช       กรรมการและกรรมการตรวจสอบ               4/4
  ปุณวาลา                                                      

  4. นายซันจีฟ ซาราฟ     กรรมการและกรรมการผู้จัดการ                4/4

  5. นายประพัฒน์ โพธิวรคุณ กรรมการ                                3/4

  6. นายปราเนย์ โกธารี   กรรมการ                                2/4

  7. นายรันจิต ซิงห์       กรรมการ                                3/4

  8. นายมานิตย์ กุปต้า     กรรมการและผู้จัดการทั่วไป (ฝ่ายการพาณิชย์)     4/4
  -------------------------------------------------------------------------------

12. คณะอนุกรรมการ

  คณะกรรมการได้นำเสนอและที่ประชุมผู้ถือหุ้นได้อนุมัติแต่งตั้งคณะกรรมการตรวจสอบซึ่งประกอบด้วยกรรมการอิสระ
  3 ท่าน กรรมการตรวจสอบมีคุณสมบัติตามกฎเกณฑ์ที่กำหนดโดยตลาดหลักทรัพย์แห่งประเทศไทย
  ผู้ถือหุ้นได้กำหนดอำนาจและขอบเขตการดำเนินการของคณะกรรมการตรวจสอบไว้อย่างชัดเจน
  ได้แก่ การสอบทานระบบการควบคุมภายใน รายงานทางการเงิน รายการที่เกี่ยวโยงกัน
  หรือรายการที่ก่อให้เกิดความขัดแย้งทางผลประโยชน์

13. ระบบการควบคุมและการตรวจสอบภายใน

  คณะกรรมการบริษัททำหน้าที่ควบคุมการดำเนินงานโดยการกำหนดงบประมาณและเป้าหมายการดำเนินงานประจำปี
  รวมทั้งมีการทบทวนสิ่งที่ได้ดำเนินการแล้วเป็นระยะๆ
  โดยมีคณะกรรมการตรวจสอบทำหน้าที่ดูแลการควบคุมและการตรวจสอบภายในและเสนอแนะแนวทางในการปรับปรุงแก้ไข

14. รายงานของคณะกรรมการ

  คณะกรรมการมีหน้าที่รับผิดชอบต่องบการเงินของบริษัท ทั้งนี้
  จะมีการให้ความเห็นเกี่ยวกับผลการดำเนินงานทางการเงิน
  เพื่อจัดพิมพ์เป็นส่วนหนึ่งของรายงานประจำปี

15. ความสัมพันธ์กับผู้ลงทุน

  บริษัท ให้ความสำคัญกับการเปิดเผยข้อมูลที่ถูกต้องและทันเหตุการณ์ต่อผู้ถือหุ้นและนักลงทุน
  โดยมีการจัดประชุมกับนักวิเคราะห์และนักลงทุนเป็นประจำ
  รวมทั้งเข้าร่วมโครงการบริษัทจดทะเบียนพบผู้ลงทุน (SET Opportunity Day)
  เป็นประจำทุกครึ่งปี เพื่อเผยแพร่ข้อมูลและผลการดำเนินงานของบริษัท ในด้านนักลงทุนสัมพันธ์นั้น
  บริษัทได้จัดทำเว็บไซต์นักลงทุนสัมพันธ์ขึ้น(investorrelations@polyplexthailand.com)เพื่อ
  ให้นักลงทุนสอบถามข้อมูลต่างๆโดยมีผู้บริหารของบริษัทเป็นผู้ตอบคำถาม นอกจากนี้
  นักลงทุนยังสามารถสอบถามข้อมูลต่าง ๆจากบริษัทได้ โดยติดต่อที่โทรศัพท์หมายเลข
  0-2665-2706-8

มาตรการป้องกันการใช้ข้อมูลภายในบริษัทเพื่อประโยชน์ส่วนตัวของผู้บริหาร

บริษัทฯ
มีนโยบายในการควบคุมการนำข้อมูลภายในไปใช้โดยกรรมการและผู้บริหารเพื่อประโยชน์ส่วนตน
กรรมการและผู้บริหารที่สามารถเข้าถึงข้อมูลภายในของบริษัท
จะไม่ได้รับอนุญาตให้ทำการซื้อขายหลักทรัพย์ของบริษัท
ในช่วงระยะเวลาหนึ่งตามที่กำหนดก่อนที่บริษัท จะประกาศผลการดำเนินงาน

บุคลากร

ณ วันที่ 31 มีนาคม 2551 บริษัทมีพนักงานรวม 288 คน แบ่งเป็นพนักงานที่ทำงานโรงงาน
จังหวัดระยอง จำนวน 257 คน และ พนักงานที่ประจำอยู่ที่สำนักงานใหญ่ในกรุงเทพฯ จำนวน 31
คน นอกจากนี้บริษัทยังมีพนักงานที่ไม่ได้ถือสัญชาติไทย จำนวน 23 คน โดย พนักงาน 9
คนประจำอยู่ที่สำนักงานใหญ่ในกรุงเทพฯ และอีก 14 คนทำงานอยู่ที่ระยอง

+------+-------------------------------+-----------+--------+---------+
|      | ฝ่าย                           | จำ        |        |         |
|      |                               | นวนพนักงาน |        |         |
+------+-------------------------------+-----------+--------+---------+
|      |                               | ณ วันที่ 31  | ณ วันที่  | ณ วันที่   |
|      |                               | มี.ค. 2549 | 31     | 31 มี.ค. |
|      |                               |           | มี.ค.   | 2551    |
|      |                               |           | 2550   |         |
+------+-------------------------------+-----------+--------+---------+
| 1.   | ผู้บริหาร                        | 6         | 5      | 5       |
+------+-------------------------------+-----------+--------+---------+
| 2.   | ฝ่ายผลิต                        | 146       | 141    | 140     |
+------+-------------------------------+-----------+--------+---------+
| 3.   | ฝ                             | 43        | 44     | 50      |
|      | ่ายการพาณิชย์,ฝ่ายสารสนเทศและบุคคล |           |        |         |
+------+-------------------------------+-----------+--------+---------+
| 4.   | ฝ่ายขายและการตลาด              | 14        | 12     | 16      |
+------+-------------------------------+-----------+--------+---------+
| 5.   | ฝ่ายโรงงานผลิตเม็ดพลาสติก         | 24        | 26     | 25      |
+------+-------------------------------+-----------+--------+---------+
| 6.   | ฝ่ายโรงงานผลิตแผ่นฟิล์มเคลือบโลหะ   | 16        | 18     | 33      |
|      |                               |           |        |         |
| 7.   | ฝ่ายโรงงานผลิตแผ่นฟิล์มเคลือบเงา    | 0         | 0      | 19      |
+------+-------------------------------+-----------+--------+---------+
|      | รวม                           | 249       | 246    | 288     |
+------+-------------------------------+-----------+--------+---------+

  ค่าตอบแทนพนักงานไม่รวมผู้บริหาร

  หน่วย: พันบาท

+-------------------------------+----------+------------+------------+
| ค่าตอบแทน                      | 2        | 2549-2550  | 2550-2551  |
|                               | 548-2549 |            |            |
|                               |          | (เม.ย. -   | (เม.ย. -   |
|                               | (เม.ย. - | มี.ค.)      | มี.ค.)      |
|                               | มี.ค.)    |            |            |
+-------------------------------+----------+------------+------------+
| จำนวนพนักงาน                   | 243      | 241        | 283        |
+-------------------------------+----------+------------+------------+
| เงินเดือนและค่าจ้าง               | 52,513   | 55,309     | 59,753     |
+-------------------------------+----------+------------+------------+
| ค่าล่วงเวลา                     | 7,491    | 7,292      | 6,985      |
+-------------------------------+----------+------------+------------+
| เงินโบนัส                       | 7,619    | 10,810     | 19,900     |
+-------------------------------+----------+------------+------------+
| เงินกองทุนสำรองเลี้ยงชีพ*          | 443      | 567        | 595        |
+-------------------------------+----------+------------+------------+
| อื่นๆ                           | 25,589   | 29,794     | 35,805     |
+-------------------------------+----------+------------+------------+
| รวม                           | 93,656   | 103,772    | 123,038    |
+-------------------------------+----------+------------+------------+

  * บริษัทเริ่มจ่ายเงินสมทบเข้ากองทุนสำรองเลี้ยงชีพตั้งแต่เดือนกันยายน 2547

ทั้งนี้ในปีที่ผ่านมาบริษัทไม่มีข้อพิพาทด้านแรงงานใดๆ

นโยบายการพัฒนาพนักงาน

บริษัทตระหนักถึงความสำคัญของพนักงานเนื่องจากพนักงานถือเป็นสินทรัพย์ที่มีค่าและมีส่วนสำคัญในความสำเร็จและการเติบโตของบริษัท
ดังนั้น บริษัทจึงมีนโยบายที่จะพัฒนาประสิทธิภาพ ความรู้
และทักษะของพนักงานในทุกระดับโดยจัดให้มีโครงการฝึกอบรมเป็นระยะๆหลายโครงการ
โครงการฝึกอบรมจัดทำขึ้นเพื่อพัฒนาการทำงานในด้านต่างๆ เช่น ทักษะความรู้ความสามารถในงาน
การทำงานเป็นทีม การเสริมสร้างทักษะความเป็นผู้นำ เทคนิคการบริหารเวลา เป็นต้น
ซึ่งทำให้ชีวิตการทำงานของพนักงานดีขึ้น
โดยได้นำเสียงสะท้อนหรือข้อคิดเห็นจากพนักงานที่เข้ารับการฝึกอบรมมาใช้ในการปรับปรุงคุณภาพของการจัดฝึกอบรมและสัมมนาในอนาคตให้ดียิ่งๆขึ้นไป